плановете за статистически извадки се документират и предоставят за одит и инспекция.
 ПРИЛОЖЕНИЕ XX
 МЕТОДИКА ЗА ИЗГОТВЯНЕ НА ПЛАНОВЕТЕ ЗА СТАТИСТИЧЕСКИ ИЗВАДКИ, ПОСОЧЕНИ В ЧЛЕН 60, ПАРАГРАФ 3 ОТ РЕГЛАМЕНТА ЗА КОНТРОЛ
 В настоящото приложение се определя методиката, по която държавите-членки изготвят планове за статистически извадки за продуктите от риболов, разтоварени от риболовни кораби с разрешение да извършват претегляне на борда в съответствие с член 60, параграф 3 от Регламента за контрол.
 1.
 Целта на плановете за статистически извадки е да провери точността на претеглянето, когато е издадено разрешение продуктите от риболов да бъдат претегляни на борда.
 2.
 Държавите-членки гарантират, че пробите се вземат при разтоварването на продуктите от риболов от риболовния кораб, на който са били претеглени.
 3.
 Размерът на извадката се определя въз основа на риска от неспазване на правилата на общата политика в областта на рибарството от страна на риболовните кораби с разрешение да извършват претегляне на продуктите от риболов на борда.
 4.
 Държавите-членки определят риска на следните равнища: „много нисък“, „нисък“, „среден“, „висок“ и „много висок“.
 5.
 При установяване равнището на риска от неспазване на правилата на общата политика в областта на рибарството държавите-членки отчитат всички основни критерии. Критериите включват следните аспекти, като не се свеждат единствено до тях:
 —
 равнища на разтоварванията от риболовни кораби с разрешение да извършват претегляне на борда или на друго място или в даден район,
 —
 равнища на предварителни нарушения, свързани с риболовни кораби с разрешение да извършват претегляне на борда на продукти от риболов,
 —
 равнища на инспекционна активност в дадено пристанище или друго място или в район, където продуктите от риболов се разтоварват от риболовни кораби с разрешение да извършват претегляне на борда,
 —
 наличност на квоти, предоставени на риболовните кораби с разрешение да извършват претегляне на борда на продукти от риболов.
 При необходимост:
 —
 колебание в равнищата на пазарната цена за разтоварените продукти от риболов,
 —
 риск от измама в съответното пристанище/местоположение/район.
 6.
 Методиката на извадките от разтоварените продукти от риболов е поне толкова ефикасна, колкото метода на простата случайна извадка, като извадките са пропорционални на равнището на риска.
 7.
 Планът за статистически извадки включва мерки, гарантиращи претеглянето на извадката.
 8.
 Броят на кутиите, принадлежащи на извадката, е пропорционален на равнището на риска съгласно направената оценка. За предпочитане е държавите-членки да посочат броя кутии, подлежащи на претегляне, посредством таблици за различните равнища на риска съгласно следния пример:
 Брой разтоварени кутии по вид
 Брой кутии, подлежащи на претегляне в зависимост от равнището на риска
 Много нисък
 Нисък
 Среден
 Висок
 Много висок
 0—25
 1
 1
 1
 1
 2
 25—50
 1
 2
 3
 4
 5
 50—100
 1
 3
 4
 5
 6
 100—200
 2
 4
 5
 6
 7
 Всеки допълнителни 100
 1
 1
 2
 3
 4
 9.
 Когато продукти от риболов от такива кораби се претеглят преди първото пускане на пазара и претеглянето се извършва непосредствено след разтоварването на партидите продукти от риболов, резултатите от претеглянето могат да бъдат използвани за целите на плана за статистически извадки.
 10.
 Планът за статистически извадки също така включва мерки, гарантиращи че:
 —
 операторите спазват